****

**HRVATSKA TURISTIČKA ZAJEDNICA**

**POZIV ZA DOSTAVU PONUDA**

Predmet nabave:

Izrada kreativnog rješenja za izložbeni prostor u Münchenu

U Zagrebu, studeni 2022.

**Organizacijska jedinica ili osoba zadužena za komunikaciju s ponuditeljima:**

**SEKTOR ZA BREND**

Odjel za produkciju, Odjel za brend

KONTAKT OSOBA: Lucija Župančić, lucija.zupancic@htz.hr, Ivana Hrestak, ivana.hrestak@htz.hr

**Način komunikacije i kontakt podaci:**

Sva komunikacija prije predaje ponude, a vezana uz predmet nabave, obavlja se isključivo pisanim putem na navedenu e-mail adresu.

1. **Predmet nabave** (naziv i kratak opis)

Hrvatska će 2023. godine prisustvovati na sajmu *München f.re.e* kao zemlja partner. Uz standardni sajamski izložbeni prostor kao zemlja partner dobili smo na korištenje dodatni prostor veličine 70m2 za promociju Hrvatske.

Zadatak Izvršitelja je brendirati prostor sukladno smjernicama niže, kao i u točki 16. ovog Poziva.

 • Osmisliti prijedlog kreativnog rješenja za izložbeni prostor

 • Sukladno kreativnom konceptu potrebno je napraviti izvedbeno rješenje i produkciju

(ključ u ruke)

 Zemlja prezentacije: Njemačka, München

Procijenjena vrijednost nabave iznosi 250.000,00 kn (s uključenim PDV-om).

1. **Obvezni sadržaj ponude i potrebne dokumentacije**
* Popis svih sastavnih dijelova i/ili priloga ponude
* Izrada kreativnog rješenja
* Izrada troškovnika na memorandumu
* Ispunjeni svi obrasci Dokumentacije za dostavu ponuda (PRILOG 1., 2., 3., 5.)
* Priloženi svi dokazi sposobnosti iz točke 3. Dokumentacije poziva za dostavu ponuda

***NAPOMENA***

* Propisani tekst dokumentacije za nadmetanje ne smije se mijenjati i nadopunjavati
* Ispravci u ponudi moraju biti izrađeni na način da su vidljivi ili dokazivi. Ispravci moraju uz navod datuma biti potvrđeni pravovaljanim potpisom i pečatom ovlaštene osobe gospodarskog subjekta.
1. **Podaci o dokazima sposobnosti**

**A. Dokaz pravne i poslovne sposobnosti**

* **Naziv dokaza sposobnosti:** Isprava o upisu u poslovni, sudski (trgovački), strukovni, obrtni ili drugi odgovarajući registar, odnosno ovjerenu izjavu ili odgovarajuću potvrdu s tim da naprijed navedena Isprava ne smije biti starija od 6 mjeseci do dana slanja poziva na dostavu dokaza.
* **Naziv izdavatelja dokaza sposobnosti:** Trgovački sud, odnosno odgovarajući strukovni ili poslovni registar.
* **Vrijednosni pokazatelj dokaza sposobnosti:** ponuditelj mora izvodom iz odgovarajućeg registra dokazati da je registriran za obavljanje poslova, odnosno djelatnosti koja je predmet nabave.

**B. Dokaz o nekažnjavanju:**

* **Naziv dokaza sposobnosti**: Izjava s potpisom kojom natjecatelj dokazuje (PRILOG 2.): da gospodarskom subjektu ili osobi ovlaštenoj za zastupanje gospodarskog subjekta nije izrečena pravomoćna osuđujuća presuda za kaznena djela zbog udruživanja za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju ili prikrivanje protuzakonito dobivenog novca, odnosno za odgovarajuća kaznena djela prema propisima zemlje sjedišta gospodarskog subjekta, odnosno odgovarajući dokaz o nekažnjavanju zemlje sjedišta ukoliko je ponuditelj registriran izvan Republike Hrvatske
* **Naziv izdavatelja dokaza sposobnosti:** osoba ovlaštena za zastupanje gospodarskog subjekta za sebe i za gospodarski subjekt daje izjavu s potpisom
* **Vrijednosni pokazatelj dokaza sposobnosti:** ponuditelj mora dokazati da gospodarskom subjektu ili osobi ovlaštenoj za zastupanje gospodarskog subjekta nije izrečena pravomoćna osuđujuća presuda za jedno ili više kaznenih djela u Izjavi. Ovaj dokaz sposobnosti ne smije biti stariji od trideset (30) dana do dana slanja objave.

 **C. Dokaz financijske sposobnosti:**

 **Stanje poreznog duga**

 • **Naziv dokaza sposobnosti**: potvrda Porezne uprave o stanju duga ili istovrijedne isprave nadležnog tijela zemlje sjedišta ponuditelja.

 • **Naziv izdavatelja dokaza sposobnosti:** Ministarstvo financija – Porezna uprava, odnosno nadležno tijelo zemlje sjedišta ponuditelja.

• **Vrijednosni pokazatelj dokaza sposobnosti:** ponuditelj mora dokazati da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje. Ovaj dokaz sposobnosti ne smije biti stariji od 30 dana do dana slanja poziva na dostavu dokaza

Ako se dokazi ne izdaju u zemlji sjedišta gospodarskog subjekta, ponuditelj je dužan dostaviti odgovarajuću izjavu o istom, s ovjerom potpisa kod javnog bilježnika.

1. **Oblik, način, i mjesto dostave ponude**

Ponude se dostavljaju na mail kontakt osoba na lucija.zupancic@htz.hr i ivana.hrestak@htz.hr.

Ponuda se u cijelosti podnosi na hrvatskom jeziku i latiničnom pismu.

Dokumenti koji su sastavni dio ponude moraju biti pisani neizbrisivom tintom. Ispravci u ponudi moraju biti izrađeni na način da su vidljivi (npr. brisanje ili uklanjanje slova, brojeva ili otiska). Ispravci moraju uz navod datuma ispravka biti potvrđeni potpisom i pečatom ponuditelja.

Ponuditelj ne smije mijenjati, brisati ili nadopunjavati originalni tekst Poziva za dostavu ponuda ili bilo kojeg obrasca iz Poziva za dostavu ponuda, jer će u protivnom dostavljena ponuda biti isključena.

1. **Rok dostave ponude s pripadajućom dokumentacijom**

Krajnji rok za podnošenje ponuda je 09. prosinca 2022. godine do 12:00 sati.

Ponuda se ne može mijenjati nakon isteka roka za dostavu ponuda.

Naručitelj će na zahtjev izdati Ponuditelju potvrdu o datumu i vremenu primitka ponude.

Rokovi prezentacija kreativnih koncepata bit će naknadno dogovoreni (okvirni datumi prezentacija - 13. i 14. prosinca 2022. godine u naknadno dogovorenom vremenskom periodu).

Za sva dodatna pitanja i potencijalni debrief potrebno je kontaktirati Naručitelja putem mailova kontakt osoba.

1. **Jezik ponude i priložene dokumentacije**

Hrvatski

1. **Vrijeme, način i mjesto otvaranja ponuda**

Otvaranje ponuda je nejavno.

1. **Rok valjanosti ponude**

60 dana od roka određenog za dostavljanje ponude.

1. **Količina predmeta nabave / učestalost ispunjavanja usluga koje su predmet nabave**

Opisano u točki 16. (Tehničke specifikacije (opis) predmeta nabave).

1. **Način određivanja cijene ponude:**

Cijene u ponudi trebaju biti izražene u kunama i eurima i bez PDV-a za cjelokupni predmet nabave. U cijenu ponude bez PDV-a moraju biti uračunati svi troškovi i popusti, ukoliko ih ponuditelj daje.

Ukupnu cijenu ponude čini cijena ponude s PDV-om.

Cijena ponude piše se brojkama i slovima (Troškovnik u PRILOGU 1.).

Ponuđene cijene su nepromjenjive za vrijeme trajanja predmetnog ugovora o nabavi.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost.

1. **Kriteriji za ocjenu prihvatljivosti ponuda**

Stručno povjerenstvo razmotrit će pristigle ponude te ih ocijeniti prema niže navedenim kriterijima i bodovima. U skladu s kriterijima i načinu bodovanja, utvrdit će se ukupan broj bodova svake pojedine ponude te će se izvršiti rangiranje ponuda.

Ocjenjivanje kreativnih rješenja vršit će stručno povjerenstvo Hrvatske turističke zajednice prema sljedećim parametrima:

|  |  |
| --- | --- |
| **Kategorija** | **Maksimum ocjena** |
| 1. Referentna lista (broj sklopljenih ugovora)
 | 15 |
| 1. Inovativnost pristupa
 | 30 |
| 1. Ekonomičnost ponude
 | 40 |
| 1. Uspješnost prenošenja komunikacijske poruke kreativnim rješenjem
 | 15 |
| 1. UKUPNO (1+2+3+4)
 | 100 |

\* HTZ se može odlučiti za dodatni projektni zadatak ukoliko se za to ukaže potreba, gdje će svi ponuditelji primiti obavijest o novim rokovima.

1. Referentna lista (broj sklopljenih ugovora)

Bodovi: 15

Referentna lista ponuditelja podrazumijeva broj sklopljenih ugovora u posljednjih 5 godina predmet kojih su usluge iste ili slične predmetu ove nabave (PRILOG 5.). Broj bodova dodijelit će se sukladno sljedećoj bodovnoj ljestvici:

* 15 bodova dodjeljuje se ponuditelju koji ima više od 10 realiziranih ugovora,
* 10 bodova dodjeljuje se ponuditelju koji ima od 6 do 10 realiziranih ugovora,
* 5 bodova dodjeljuje se ponuditelju koji ima od 1 do 5 realiziranih ugovora.

2. Inovativnost pristupa

Bodovi: 30

Inovativnost pristupa u predloženom kreativnom rješenju vidljiva je kroz razinu i opseg noviteta i originalnosti, uz nužnu svrhovitost sukladno dobivenim smjernicama iz briefa.

3. Ekonomičnost ponude

Bodovi: 40

Formula: usporedna cijena najniže ponude x 40

 usporedna cijena ponuditelja kojeg gledamo

4. Uspješnost prenošenja komunikacijske poruke kreativnim rješenjem

Bodovi: 15

Uspješnost prenošenja komunikacijske poruke kreativnim rješenjem podrazumijeva znanje i prezentaciju različitih komunikacijskih tehnika i vještina kojima se stvaraju postavke za njihovo provođenje u promociji brenda hrvatskog turizma.

Napomena:

Vrednovanje ponuda prema kriterijima temelji se na diskrecijskoj ocjeni ponuda od strane članova stručnog Povjerenstva.

1. **Podaci o postupku pregovaranja**

Na temelju kriterija iz točke 11. Naručitelj će odlučiti o ponuditeljima koje će se u postupku izravnog pregovaranja pozvati da dostave konačnu ponudu.

Naručitelj zadržava bezuvjetno pravo da u postupku izravnog pregovaranja promijeni opseg usluge ili količinu, te da ne prihvati dio ponude ili da sa pojedinim ponuditeljem pregovara samo o jednom dijelu ponude odnosno usluge.

1. **Način obavještavanja o rezultatima poziva**

Elektronskom porukom.

1. **Rok, način i uvjet plaćanja**

Plaćanje će se izvršiti po isporuci robe, 30 dana od ispostavljenog računa za navedeno.

1. **Rokovi isporuke roba/usluga, odnosno završetka radova i/ili duljina trajanja ugovora**

20. veljače 2023. godine, po principu ključ u ruke (sajam traje od 22. do 26. veljače 2023.g.).

Napomena: Izvršitelj je dužan Naručitelju predati nacrt izložbenog prostora do 16. prosinca 2022. godine, a potom Naručitelj navedeni nacrt predaje organizatoru sajma na uvid.

1. **Tehničke specifikacije (opis) predmeta nabave**

Glavni cilj je na reprezentativan i zanimljiv način posjetiteljima sajma predstaviti Hrvatsku kao destinaciju bogate povijesti i kulture. Zamišljeno je da izložbeni prostor istovremeno bude pozivajuć i edukativan te da se kroz isti Hrvatska predstavi kao poželjna destinacija s bogatim i multikulturnim naslijeđem koje stvara dinamičnu zemlju. Nužno je predstaviti i kontinentalni i obalni dio Hrvatske.

Bitno je naglasiti autentičnost doživljaja kroz proizvod kulture koja predstavlja savršen spoj tradicije i modernog.

Potrebno je osmisliti naziv izložbenog prostora na njemačkom ili engleskom jeziku.

Dojam koji želimo ostaviti je jednostavnost, prozračnost, s neutralnim i prirodnim bojama i materijalima.

Po prihvatu ponude i prilikom izrade izložbenog prostora, sav tekstualni sadržaj u sklopu izložbenog prostora mora biti preveden i lektoriran na jedan strani jezik koji će definirati Naručitelj. Izvršitelj preuzima odgovornost da su sve dane informacije u tekstualnom sadržaju točne i provjerene te preuzete iz potvrđenih i pouzdanih izvora.

Izrada izložbenog prostora uključuje sljedeće radove i usluge:

* izradu projektne dokumentacije i usuglašavanje iste s naručiteljem do konačnog odobrenja,
* izrada i opremanje izložbenog prostora u potpunosti prema prihvaćenoj tehničkoj dokumentaciji za izradu kao i projektnom zadatku,
* izrada projektne dokumentacije te izrada i opremanje prostora prema europskim standardima, odnosno prema propisima sajma,
* prijevoz do mjesta održavanja sajma, montiranje i demontiranje svih elementa izložbenog prostora te prijevoz u skladište Izvođača,
* čišćenje svih elemenata na izložbenom prostoru
* osigurati minimalno jednu osobu na sajmu kao tehničku podršku

Potrebno je voditi računa da izložbeni prostor, prema uputi organizatora sajma, ne smije imati krov odnosno mora biti otvoren s gornjeg strane. Također nije dozvoljeno vješanje sa stropa hale iznad lokacije izložbenog prostora.

Cijena tehničke realizacije izložbenog prostora obuhvaća sve gore navedene prateće radove i usluge za izradu izložbenog prostora. Troškove koji se odnose na montažu, odnosno najam potrebne opreme za tehničku izvedbu (kao na primjer najam viljuškara, najam potrebne opreme za realizaciju i slično) i dodatne dane gradnje (u odnosu na broj dana što propisuje organizator sajma) snosi Izvođač tj. trebaju biti uključeni u ponuđenu cijenu.

Troškovi koji se odnose na zakup prostora, naknade za izgradnju štanda, priključak vode i struje nisu u cijeni ponuđača već iste plaća Naručitelj (Hrvatska turistička zajednica).

Za eventualne nepredviđene dodatne radove i usluge, koje je potrebno izvršiti temeljem naknadnih pismenih i usmenih naloga Naručitelja, Izvršitelj će izvršiti obračun i izdati fakturu neovisno o odredbama ovog ugovora u skladu s pravilima struke.

Izvršitelj će biti u direktnoj komunikaciji s Naručiteljem, a prema potrebi će Naručitelj uspostaviti direktnu komunikaciju Izvršitelja s organizatorom sajma.

Po prihvatu ponude potrebno je izraditi i prototip dijela izložbenog prostora prema zahtjevu Naručitelja.

Rok za produkciju svih materijala: sukladno dogovoru s Naručiteljem nakon odabira.

Obavezni elementi: logo *Croatia Full of life* i oznaka *Croatia naturally yours*.

([link za preuzimanje materijala)](https://we.tl/t-JHuYgYE8OA)

**Napomena:**

HTZ nije dužan odabrati ponudu te je ovlašten u bilo kojoj fazi postupka odustati od daljeg provođenja nadmetanja ili prihvata bilo koje ponude, sve do trenutka sklapanja ugovora s odabranim ponuditeljem, bez prava bilo kojeg ponuditelja na naknadu bilo kakve štete koja mu zbog tog razloga nastane ili može nastati.

Ponuditelji čija ponuda nije odabrana, odnosno koji nisu pozvani u drugu fazu postupka, nemaju pravo žalbe niti pravo na naknadu bilo kojih troškova vezanih uz ovaj postupak.

**PRILOZI:**

1. PRILOG 1. Obrazac ponude
2. PRILOG 2. Izjava o nekažnjavanju
3. PRILOG 3. Izjava o istinitosti podataka
4. PRILOG 4. Tlocrt hale s ucrtanom lokacijom izložbenog prostora
5. PRILOG 5. Popis sklopljenih ugovora u posljednjih pet godina

**PRILOG 1.** OBRAZAC PONUDE

PONUDITELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ADRESA SJEDIŠTA TVRTKE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ADRESA ELEKTRONIČKE POŠTE ZA KOMUNIKACIJU S PONUDITELJEM

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB PONUDITELJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NARUČITELJ:

HRVATSKA TURISTIČKA ZAJEDNICA

Iblerov trg 10/IV

10000 ZAGREB

Temeljem nejavnog poziva za dostavu ponuda podnosimo sljedeću

PONUDU

za „Izrada kreativnog rješenja za izložbeni prostor u Münchenu**“**

1. Predmetnu nabavu obvezujemo se pružiti sukladno uvjetima nabave.

2. Rok valjanosti ponude iznosi 60 dana.

3. Nabavu se obvezujemo izvršiti sukladno dokumentaciji za nadmetanje i tehničkoj dokumentaciji.

4. Plaćanje se vrši temeljem ispostavljenog računa, s rokom naplate računa unutar 30 dana od primitka istih.

5. Na međusobna prava i obveze između nas i naručitelja koja nisu naznačena u ovoj ponudi primjenjivati će se odredbe Zakona o obveznim odnosima.

6. Sastavni dio ove ponude čini troškovnik kojeg priprema ponuditelj na memorandumu te istaknute sveukupne cijene za:

SVEUKUPNA CIJENA PREMA TROŠKOVNIKU (HRK):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SVEUKUPNA CIJENA PREMA TROŠKOVNIKU (HRK) s PDV-om:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SVEUKUPNA CIJENA PREMA TROŠKOVNIKU (EUR):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SVEUKUPNA CIJENA PREMA TROŠKOVNIKU (EUR) s PDV-om:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. U privitku dostavljamo isprave u svrhu dokazivanja sposobnosti navedenih u točki 3. Dokumentacije poziva za dostavu ponuda.

8. Ovim prihvaćamo sve uvjete iz dokumentacije poziva za dostavu ponuda.

U \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_­\_\_\_\_\_\_ godine.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POTPIS OVLAŠTENE OSOBE M.P.**PRILOG 2.**

IZJAVA O NEKAŽNJAVANJU

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) iz \_\_\_\_\_\_\_\_\_\_\_\_\_\_\_\_\_\_\_\_\_\_\_ izjavljujem da mi nije izrečena pravomoćno osuđujuća presuda za bilo koje od sljedećih kaznenih djela, odnosno za odgovarajuća kaznena djela prema propisima države sjedišta Ponuditelja ili države čiji je državljanin osoba ovlaštena po zakonu za zastupanje gospodarskog subjekta:

prijevara, prijevara u gospodarskom poslovanju, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, utaja poreza ili carine, subvencijska prijevara, pranje novca, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zločinačko udruženje i počinjenje kaznenog djela u sustavu zločinačkog udruženja iz Kaznenog zakona, odnosno za kaznena djela: prijevare, pranja novca, prijevare u gospodarskom poslovanju, davanja mita u gospodarskom poslovanju, udruživanja za počinjenje kaznenih djela, zlouporabe položaja i ovlasti, zlouporabe obavljanja dužnosti državne vlasti, protuzakonitog posredovanja, primanja mita i davanja mita, odnosno za odgovarajuća kaznena djela prema propisima zemlje sjedišta Ponuditelja ili države iz koje dolazi osoba ovlaštena za zastupanje Ponuditelja.

Ovu izjavu dajem osobno, za sebe kao osoba ovlaštena za zastupanje Ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tvrtka) sa sjedištem u \_\_\_\_\_\_\_\_\_\_\_\_\_\_\_\_\_\_\_\_\_\_ kao i za samog Ponuditelja.

U \_\_\_\_\_\_\_\_\_\_\_\_\_\_\_\_, \_\_\_\_\_.\_\_\_\_\_. 2022. godine.

 (mjesto) (datum)

**M.P.** (mjesto pečata)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis osobe ovlaštene za zastupanje Ponuditelja)

**PRILOG 3.**

IZJAVA O ISTINITOSTI PODATAKA

Predmet nabave: Izrada kreativnog rješenja za izložbeni prostor u Munchenu

Evidencijski broj nabave:\_\_\_\_\_018/22\_\_\_\_\_\_\_

Naziv ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB:­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujemo da su svi podaci koje smo dostavili u ponudi točni i suglasni smo da Naručitelj u postupku pregleda i ocjene ponude može provjeriti njihovu istinitost.

 Ovlaštena osoba ponuditelja:

**PRILOG 4.** TLOCRT HALE – dostavlja se kao zaseban dokument uz Poziv

**PRILOG 5.** POPIS SKLOPLJENIH UGOVORA (USLUGE ISTE ILI SLIČNE PREDMETU OVE NABAVE) U POSLJEDNJIH PET (5) GODINA

|  |  |  |  |
| --- | --- | --- | --- |
| Rb. | Ime klijenta | Naziv projekta | Godina suradnje |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |

Ovlaštena osoba ponuditelja: